शायद इसी वजह से तुम्हारे डैड नहीं चाहते थे कि तुम एक पुलिसवाली बनो।
वह जानते थे कि आख़िरकार तुम्हें अपने परिवार का सच पता चल जाएगा।
मैं तुम्हें समझता हूँ, गबीना। बड़े होते समय मुझे हमेशा लगता था कि कोई मुझे नहीं समझता है।
ऊपरी तौर पर सब एकदम परफ़ेक्ट लगता था।
लेकिन...
सच यह है कि उन्होंने हमेशा मेरे साथ एक अजनबी जैसा व्यवहार किया।
मैं तुम्हें कुछ ऐसा बताऊँगा जो मैंने ठोकर खाकर सीखा है।
तुम चाहे कुछ भी करो या चाहे कितनी ही कोशिश करो, वे कभी तुम्हें अपना समझेंगे ही नहीं।
और मेरे ख़्याल से वह ठीक ही है। पता है क्यों?
क्योंकि तुम और मैं उनके जैसे नहीं हैं।
हम बेहतर हैं।
शायद यह नए सिरे से शुरुआत करने का समय है।
हमारे पुराने ख़्यालात छोड़कर फिर से शुरुआत करने का।
वह अच्छा रहेगा।
यह अच्छा ही है।
क्यों ना हम कुछ करें? मुझे पता नहीं, अतीत को पीछे छोड़ने की किसी रस्म जैसा कुछ।
अगर मैं अपनी यूनिफ़ॉर्म ले आऊँ और तुम अपनी यूनिफ़ॉर्म ले आओ
और हम उन्हें आग में झोंक दें और सब कुछ पीछे छोड़ दें।
तुम्हारा क्या ख़्याल है?
तुम पागल हो।
क्यों?
तुम भी अपनी नौकरी छोड़ना चाहते हो?
हाँ, ख़ैर, मैं इस शहर की कला को बचाना चाहता था,
लेकिन मैं लोगों को बस यह बताता हूँ कि बाथरूम कहाँ है।
मैं अपनी बाकी की ज़िंदगी यह नहीं करने वाला।
- ठीक है! - मेरे साथ मज़ाक मत करो।
मैं मज़ाक नहीं कर रही हूँ।
फिर, क्या मैं तुम्हें कल दोपहर तीन बजे तुम्हारे घर लेने आ जाऊँ?
हाँ।
हमारी बाकी की ज़िंदगियों के पहले दिन के लिए तैयार हो जाओ।
- और अपनी यूनिफ़ॉर्म मत भूलना। - नहीं भूलूँगी।
मैं तुम्हारे साथ चलता, लेकिन मैं अपनी माँ से मिलने जा रहा हूँ जो पास ही में रहती हैं।
तुम्हारी मॉम?
हाँ, ख़ैर, मेरी पालक माँ हैं।
वह मेरी मॉम है।
ज़रूर।
- शुक्रिया। - नहीं। तुम्हारा शुक्रिया।
चवालीस हॉर्सपावर।
गज़ब।
तुमने मुझे डरा दिया।
माफ़ करना। बात बस यह है कि यह बहुत शानदार है।
मैंने देखा कि तुमने पीछे की सीटें निकाल दी हैं, है ना?
बहुत जगह है।
शुक्रिया, लेकिन...
लास आज़ूलेस
तुम्हारी मॉम और मैं थोड़ी छुट्टियाँ लेंगे।
एक युगल के रूप में समय बिताने के लिए।
आप इन्हें घर से निकाल रही हैं?
नहीं। यह बात नहीं है।
लेकिन आप जा रहे हैं।
हाँ, लेकिन यह मिलने आएँगे, बच्चे।
शायद हर रोज़ नहीं, लेकिन यह उपस्थित रहेंगे, है ना?
एकदम।
डैड, मुझे परवाह नहीं है कि आप मेरे स्कूल नहीं आए थे या यह कि आप बहुत काम करते हैं,
लेकिन रुक जाइए, प्लीज़।
- बात यह नहीं है, बच्चे। - फिर क्यों?
ऐलेक्स, सुनो।
यह तुम्हारी या मेरी ग़लती नहीं है। ये बस ज़िंदगी में अलग-अलग चीज़ें चाहते हैं।
आप तलाक़ ले रहे हैं, है ना?
नहीं। किसी ने तलाक़ का नाम नहीं लिया।
फिर आप क्यों जा रहे हैं?
मॉम, प्लीज़ कुछ कहिए! यह आपकी ग़लती है कि यह जा रहे हैं!
- प्लीज़ कुछ कहिए! - ऐलेक्स! अपनी माँ से ऐसे बात मत करो।
जिसने ग़लती की थी, वह मैं हूँ।
मैं तुम्हारी माँ के साथ लापरवाह
और स्वार्थी बन गया था।
मैंने तुम्हारे साथ भी अन्याय किया है।
और इसके लिए तुम्हारी माँ को ज़िम्मेदार ठहराने की कोई वजह नहीं है क्योंकि यह ज़िम्मेदार नहीं हैं।
हम...
मैं हालातों को ठीक करने का
कोई तरीका निकालने की कोशिश कर रहा हूँ।
किस बारे में लापरवाह?
उससे फ़र्क नहीं पड़ता।
मायने यह रखता है कि तुम यह जानते हो
कि हम अभी भी एक परिवार रहेंगे।
हमेशा।
मेरे ख़्याल से मुझे मदद की ज़रूरत है।
मुझे एक डॉक्टर के पास जाना है।
तुम बीमार महसूस कर रही हो?
नहीं।
बीमार नहीं।
मेरा मतलब एक मनोचिकित्सक से था।
तुम किससे बात कर रही हो?
बहुत सारे लोगों से।
नहीं, आंगेलेस।
तुम जानती हो कि मनोचिकित्सक तुम्हारे जैसे लोगों के साथ क्या करते हैं।
वे उन्हें पागलखाने में बंद कर देते हैं क्योंकि वे उन्हें समझ नहीं पाते।
क्या तुम यही चाहती हो?
मैं बस कुछ सवाल पूछना चाहती हूँ।
वे तुम्हारे सवालों के जवाब ठंडे पानी के शावर और तुम्हारे सिर में बिजली के झटकों से देंगे।
मेरे ख़्याल से आप कुछ ज़्यादा सोच रही हैं।
तुम्हारी समस्या यहाँ नहीं, बल्कि यहाँ है और वह तुम्हारे माता-पिता की वजह से है।
- नहीं। - हाँ।
- नहीं! - हाँ, है!
- नहीं! - हाँ!
नहीं!
उनका क़त्ल होने से पहले भी मैं ऐसी ही थी।
और मैं जानना चाहती हूँ क्यों।
और यह भी कि अगर...
अगर क्या?
अगर मैं बदल सकती हूँ!
तुम में कोई समस्या नहीं है और यह बात यहीं ख़त्म होती है!
आप मेरे साथ असहमत हो सकती हैं,
लेकिन आपने ख़ुद कहा था, एक ही समय पर दो लोग सही हो सकते हैं।
तो हम दोनों सही हैं।
हमें नहीं मालूम वह कहाँ है।
और पूरे शहर को छानने में बहुत समय लग जाएगा।
उसके आख़िरी शिकार के बाद से दो हफ़्ते बीत चुके हैं।
वह दोबारा क़त्ल करेगा।
हमें अभी कुछ करना होगा।
मैं क्या करूँ?
मैं उसका चेहरा समाचार में दिखाने के बारे में सोच रहा था...
नहीं।
- चीफ़। - नहीं।
चीफ़, मेरी बात सुनिए, प्लीज़।
अगर इस शहर की महिलाओं ने उसका चेहरा देखा और उसे पहचान लिया,
तो वे उससे अपनी रक्षा कर पाएँगी।
इससे जानें बच सकती हैं।
अगर उसने ख़ुद को टीवी पर देखा, तो वह छुप जाएगा या किसी दूसरे शहर या देश में चला जाएगा।
हमें और पीड़िताएँ नहीं चाहिए।
हम उसे कैमरों के सामने गिरफ़्तार करना चाहते हैं।
हम चाहते हैं कि वह जेल में सड़े।
और वह नहीं होगा, हेर्रेरा, अगर तुम बेवकूफ़ों की तरह बाहर जाकर
लोगों को बता दोगे कि वह कैसा दिखता है।
इसकी प्रतियाँ बनाओ और आतंरिक रूप से सबको बँटवा दो।
संगीत आत्मा को ख़ुश करने के लिए
वे अपने ही प्रदर्शनों में अपनी ही बात काटते हैं।
- हाय। - हैलो।
मैं देर तक सोती रही।
नहीं, तुम बस पर्याप्त सोई हो।
बैठो।
आओ।
यह लो।
अब मैं छोटी बच्ची नहीं रही, डैड।
शुक्रिया।
त्लालपान अनड्रेसर ने पत्रकार पर हमला किया
लूकस को काम पर होना चाहिए।
यह तुम्हारी ग़लती नहीं है।
मुझे नहीं लगता वह आपसे सहमत होगा।
जब एक पत्रकार छानबीन करता है, तो उसे परिणाम भुगतने पड़ते हैं।
तुम्हारी तरह, जब तुम पुलिस में भर्ती हुई थी।
मेरे क़रीब होने के परिणामों का क्या?
मुझे लगता है कि हम में से जो तुम्हारे क़रीब हैं, तुम्हें पाने के लिए सौभाग्यशाली हैं।
हम सब।
कुछ खा लो।
उससे तुम्हें बेहतर महसूस होगा।
बाकी लोग कहाँ हैं?
वैलेंटिना अभी भी लूकस को लेकर दुखी है।
और मुझे गबीना के बारे में नहीं पता।
तुम्हें कुछ पता चला है?
हाँ। मेरे पीछे आओ।
हमने उसके क्रूर व्यवहार और पश्चाताप की कमी, झूठ बोलने और लोगों के साथ
छल करने की उसकी फ़ितरत के बारे में जो कुछ भी पढ़ा है, ये सब मनोरोगी प्रवृत्तियाँ हैं।
इससे उसे पकड़ने में मदद नहीं मिलेगी।
हमारे पास कोई सुराग़ नहीं हैं।
कोई नाम नहीं, कोई पता नहीं...
ये ठोस सुराग़ नहीं हैं, लेकिन ये उसे समझने में हमारी मदद कर सकते हैं।
ख़ैर, हमारे पास उसकी तस्वीर है।
यह पुरानी है, लेकिन एक शुरुआत है।
शायद कोई इसे पहचान लेगा।
हमें यह गेरार्दो को दे देनी चाहिए।
ठीक है, मैं उसे दे दूँगा।
मैं नहीं चाहता तुम किसी और मुसीबत में पड़ो।
- नहीं। - क्या?
हम तुम्हारे साथ जाना चाहते हैं।
ताकि तुम निलंबित हो जाओ?
हम परिणाम भुगत लेंगे।
लेकिन हम अपना काम करने के लिए छुपते नहीं रहेंगे।
- हेर्रेरा। - तुम्हें क्या चाहिए?
हमारे पास अनड्रेसर के बारे में जानकारी है।
जैसे क्या?
हमें उसका असली नाम मालूम है। बेनितो लगूनास।
रोज़ा रेयेस गैल्वान ने उसे दस साल की उम्र में गोद लिया था।
मैंने क्या कहा था कि अगर तुम ख़ुद से जाँच करते रहे, तो क्या होगा?
हमारे पास उसकी 15 साल की उम्र की तस्वीर है।
हम जानते हैं वह कहाँ रहता था और उसकी बाँह पर वह चोट का निशान कैसे बना।
चोट का निशान?
उसकी दाईं बाँह पर चोट का निशान, सर।
मेरे ऑफ़िस में आओ।
चलो।
नीली वर्दी वालियों...
प्यारी नीली वर्दी वालियों, मैं अलविदा कहने आई थी।
मैं बाद में समझाऊँगी। प्यार, गबीना।
गेरा।
मैं जानती हूँ कि अनड्रेसर कौन है।
मैं जानता हूँ, गबीना। इन्होंने मुझे बता दिया।
उसका नाम चावा है।
तुमने कहा था उसका नाम बेनितो है?
तुम समझ नहीं रहे हो।
मैं जानती हूँ वह कौन है।
उसका नाम साल्वादोर है, लोग उसे चावा बुलाते हैं
और वह आधुनिक कला के संग्रहालय में सिक्योरिटी गार्ड है।
मैं यह कह रही हूँ कि मैं उसे जानती हूँ...
- क्योंकि कल रात मैं उसके साथ बाहर गई थी। - क्या?
तुम क्या बकवास कर रही हो, गबीना?
आराम से, हेर्रेरा।
तुम कल रात अनड्रेसर के साथ थी?
हाँ।
अरे, बहना।
तुम ठीक हो, है ना? क्या उसने तुम्हें चोट पहुँचाई?
नहीं।
तुम्हें मालूम है वह कहाँ मिलेगा?
वह कहाँ रहता है?
मुझे नहीं पता वह कहाँ रहता है।
लेकिन मैं जानती हूँ कि आज दोपहर तीन बजे वह कहाँ होगा।
पता है, ऐरिज़ोना 39, नेब्रास्का के कोने पर है।
हमें चारों कोनों पर नज़र रखनी होगी। मैं चाहता हूँ उन सबकी निगरानी की जाए।
निगरानी, सज्जनों, बस खड़े नहीं रहना है।
हिलना-डुलना पड़ेगा, यह किसी आम दिन के जैसा दिखना चाहिए।
कोई शक मत पैदा करना।
कार से निकलने के बस दो ही रास्ते हैं।
मैं चाहता हूँ कि अगर हमें ट्रैफ़िक रोकना पड़े, तो तुम चौकस रहो।
दोपहर तीन बजे, यह आदमी दरवाज़े पर दस्तक देगा।
जैसे ही वह होगा, मैं चाहता हूँ दो यूनिट ट्रैफ़िक रोक दें।
उसके निकलने का कोई रास्ता मत छोड़ना।
हम उसे पकड़ेंगे। समझ गए?
- जी, सर। - मैं वहाँ रहना चाहती हूँ।
अगर उसने मुझे नहीं देखा, तो उसे कुछ गड़बड़ होने का शक हो सकता है।
उसे कोई भी शक होने से पहले हम उसे पकड़ लेंगे। नहीं।
मेरी बात सुनो।
मैं वहाँ रहना चाहती हूँ जब तुम उसे गिरफ़्तार करोगे।
मैं चाहती हूँ वह देखे कि मैंने उसे पकड़वाने में मदद की और यह कि वह मुझे बेवक़ूफ़ नहीं बना पाया।
हम इसे सुरक्षित रखेंगे।
चलो चलें!
नहीं। माफ़ करना।
तुम नहीं आ सकतीं।
लेकिन हम ही हैं जिन्होंने सच का पता लगाया था।
- मारिया। - तुम दोनों।
मैं समझता हूँ कि तुमने कितनी जाँच-पड़ताल की है।
लेकिन हम शहर के सबसे ख़तरनाक आदमी के पीछे जा रहे हैं।
मैं तुम्हें ख़तरे में नहीं डालूँगा। चलो एक सौदा करते हैं।
जब हम उसे पकड़ लेंगे,
तुम पूछताछ के दौरान मौजूद रह सकती हो।
ठीक है?
- ठीक है। - पक्का?
पक्का। शुक्रिया।
चलो चलें!
कारें चालू करो!
हैलो?
डैड, आप वैलेंटिना को फ़ोन दे सकते हैं, प्लीज़?
वह पाँच मिनट पहले चली गई।
कहाँ गई?
उसके घर,
कुछ कपड़े लाने के लिए।
उसके घर?
आंगेलेस, मैं चाहती हूँ कि तुम वैलेंटिना को तब तक फ़ोन करो जब तक वह फ़ोन उठा ना ले।
उसे उसके फ़्लैट से बाहर निकालो।
अनड्रेसर वहाँ आने वाला है।
तुम कहाँ जा रही हो?
उसके घर।
हाय।
तुम्हारा चेहरा जाना-पहचाना लगता है।
तुम्हारा भी।
पिछली बार जब हम मिले थे, मैं एक बार के बाहर था।
तुम्हें थोड़ा और विस्तार में बताना पड़ेगा।
मैं ज़मीन पर पड़ा हुआ था।
मेरा ख़ून बह रहा था।
तुम वह बंदे हो जिसने गबीना को बचाया था?
साक्षात्।
चावा।
तुमसे मिलकर अच्छा लगा।
- और तुम हो... वैलेंटिना? - वैलेंटिना।
तुम यहाँ क्या कर रहे हो?
मैं गबीना को लंच पर ले जाने के लिए आया हूँ।
लेकिन मेरी जल्दी पहुँचने की बुरी आदत है।
तुम डेट पर जा रहे हो।
तो, तुम दोनों के राज़ हैं, हँ?
उसके लिए अच्छा है।
मेरे ख़्याल से वह यहाँ नहीं है।
तुम्हें परेशान करने के लिए माफ़ी चाहता हूँ, लेकिन क्या मैं जल्दी से तुम्हारा बाथरूम इस्तेमाल कर सकता हूँ?
- हाँ। - अगर तुम नहीं चाहती...
नहीं। कोई बात नहीं। आ जाओ।
सभी यूनिट ध्यान दें।
एक अफ़सर एक्स4 स्थल की ओर जा रही है। ओवर।
मैं रोमनदीआ बोल रहा हूँ। कौन सी अफ़सर? ओवर।
वैलेंटिना कामाचो। ओवर।
अंदर आओ।
हैलो?
वैलेंटिना, तुम्हें तुरंत अपने घर से निकलना होगा।
गबीना का बॉयफ़्रेंड अनड्रेसर है और वह वहाँ आने वाला है।
- वैलेंटिना? - हाँ, डैड। मैं आपसे यहीं मिलती हूँ।
मैं तुम्हारी डैड नहीं हूँ। मैं आंगेलेस हूँ।
गबीना का बॉयफ़्रेंड अनड्रेसर है और वह वहाँ आने वाला है।
हाँ, बिल्कुल। मैं आपसे यहीं मिलूँगी।
उन्हें साथ ले आइएगा। अकेले आने से तो बेहतर है।
क्या वह वहाँ है?
सही कहा।
हाँ।
सब लोग आ रहे हैं।
वे किसी भी मिनट वहाँ पहुँच...
वैलेंटिना!
- मारिया। - वैलेंटिना कहाँ है?
- वैलेंटिना! - वह यहाँ नहीं है।
क्या मतलब है तुम्हारा? वह कहाँ है?
हमें नहीं मालूम।
- आंगेलेस ने उससे बात की थी इससे पहले... - वह कहाँ है? वैलेंटिना!
वैलेंटिना!
- नहीं। नहीं। नहीं। - मेरी बात सुनो। अनड्रेसर उसे ले गया है।
नहीं। नहीं। यह मुमकिन नहीं है।
वह ज़रूर यहीं कहीं होगी।
- वैलेंटिना! वह कहाँ है? - मेरी बात सुनो! मेरी बात सुनो।
- मेरी तरफ़ देखो, कमबख़्त! - नहीं!
तुम अभी टूट नहीं सकती हो।
हमारे पास समय नहीं है।
मैं चाहता हूँ तुम अपना ध्यान केंद्रित रखो और चौकन्नी रहो।
हम वैलेंटिना को ढूँढ लेंगे। लेकिन मुझे तुम्हारी मदद की ज़रूरत है।
मैं चाहता हूँ तुम छह-ब्लॉक के घेरे में नाकाबंदी करो।
घरों, फ़्लैटों, हर कमबख़्त जगह की तलाशी लो।
हम तब तक नहीं जाएँगे, जब तक उस हरामख़ोर को ढूँढ नहीं लेते, समझे?
जी, सर।
मारिया, रोमनदीआ सही है।
अगर हम तुम्हारी बहन को ढूँढना चाहते हैं, तुम दोनों को मुझे वह सब बताना होगा जो तुम्हें पता चला है।
समझ रही हो?
हम अभी पुलिस स्टेशन जा रहे हैं।
- ठीक है? - हाँ।
चलो चलें।
अपने दो सबसे अच्छे आदमी यहाँ छोड़ दो। अगर कुछ पता चले तो मुझे फ़ोन करना।
पुलिस स्टेशन में मिलता हूँ।
क्या वह ज़िंदा है?
हमें पक्का नहीं मालूम।
वह मैं जानता हूँ, कमबख़्त।
तुम्हारा क्या ख़्याल है?
मेरे ख़्याल ज़रूरी नहीं हैं, चीफ़।
हमें तुरंत पूरे शहर से बात करनी होगी।
लोगों को उसे सलाख़ों के पीछे देखने की ज़रूरत है।
हम सबको उसकी ज़रूरत है, चीफ़।
ठीक है।
तुम आज शाम के समाचारों में उसका रेखा-चित्र दिखाओगे।
- मैं? - हाँ, तुम।
- नहीं, मैं नहीं कर सकता। - तुम।
और यह बताने के बारे में सोचना भी मत कि उसने एक पुलिसवाली को अगवा कर लिया है।
शायद किसी ने देखा हो...
अगर तुमने यह जानकारी लोगों को बता दी,
तो तुम पूरा प्रोग्राम बर्बाद कर दोगे।
तुम्हारी बहन और दूसरों की नौकरी चली जाएगी
और अगर कुछ ग़लत हो गया, तो पूरा शहर राष्ट्रपति की पत्नी को दोष देगा।
क्या तुम यही चाहते हो?
नहीं।
लेकिन यह जानकारी छुपाने का समय नहीं है।
या तो यह, या कुछ नहीं।
तुम्हारा फ़ैसला है।
उन्होंने क्या कहा?
मैं शाम के समाचारों पर जा रहा हूँ।
यह वैलेंटिना की तस्वीर है।
मैं यह तस्वीर नहीं दिखा सकता, गबीना।
तो तुम समाचारों पर क्यों जा रहे हो?
मुझे बस अनड्रेसर का रेखा-चित्र दिखाने की अनुमति है।
अगर किसी ने उसे देखा होगा, वे फ़ोन कर सकते हैं और हम उसे ढूँढ लेंगे।
गबीना।
यह मेरा फ़ैसला नहीं है।
धत्, गबीना!
नीली वर्दी वाली महिलाओं का प्रोग्राम राष्ट्रपति की पत्नी का आईडिया था।
वे यह मानने से इंकार करते हैं कि उस आईडिया की वजह से,
- अनड्रेसर को एक और शिकार मिल गया है। - उसे शिकार मत कहो, गेरार्दो।
वैलेंटिना ज़िंदा है।
वह ज़िंदा है।
जानता हूँ।
मैं जानता हूँ।
तो उसकी तस्वीर दिखाओ।
मुझे आदेशों का पालन करना होगा, गबीना।
तुम्हें बस इसी की परवाह है? तुम्हारे आदेशों की?
भाड़ में जाएँ वे सब लोग जिन्हें तुम्हारे आदेशों की वजह से चोट पहुँचती है?
तुम्हें समझना होगा!
आदेश और नियम होते हैं।
और हमें उनका सम्मान करना चाहिए।
अगर तुमने मेरे पिता के आदेशों का सम्मान किया होता, तो हम नहीं...
हमें एक पता मिला है।
- कैसा पता? - उसके घर का।
यह हमें उस संग्रहालय से मिला जहाँ वह काम करता है।
बढ़िया।
ठीक है, गबीना।
लोज़ानो और दिआज़ को फ़ोन करो।
उनसे कहो कि ऑपरेशन की तैयारी करें।
मुझे एक समाचार कार्यक्रम में जाना है।
ठीक है।
ध्यान रखना।
मुझे यह पहले दिन से करना चाहिए था।
मेरे ख़्याल से हमें इसके इस्तेमाल की अनुमति नहीं है।
उससे तुम लोगों को कब फ़र्क पड़ा है?
चलो!
- जाओ। जाओ। जाओ। - पुलिस!
बेनितो लगूनास, अपने हाथ उठाकर बाहर आ जाओ!
यह खाली है।
शायद यह एक नक़ली पता है।
तुम अंदर क्यों नहीं जातीं?
शायद तुम्हें कोई सुराग़ मिल जाए।
तुम्हें लगता है उन्हें कुछ मिलेगा?
अब तक उन्होंने मुझे निराश नहीं किया है।
ठीक है।
मारिया।
यह संग्रहालय की उसकी यूनिफ़ॉर्म है।
यहाँ कुछ तो होगा।
मारिया। गबीना।
क्या हुआ?
- एक कमरा ग़ायब है। - क्या?
कौन सा कमरा?
यहाँ गराज में जाने का रास्ता होना चाहिए।
हम लाइव होंगे पाँच, चार...
मुझे बताना अगर कुछ पता चलता है, तो।
ये याकोबो ज़बलुदोव्स्की के साथ शाम के समाचार हैं।
हे भगवान।
यह क्या है?
यह उसका कमबख़्त सुरक्षित स्थान है।
वह जानता था मैं कौन हूँ।
जब हम मिले थे, उसने कहा था कि उसने मुझे इस कवर पर देखा था।
वह चाहता था कि हम साथ में नौकरी छोड़ दें और अपनी-अपनी यूनिफ़ॉर्म जला दें।
मुझे कुछ मिला है।
क्या यह वही है?
यह वही है।
मैं यह गेरार्दो के पास ले जाती हूँ।
यह उस आदमी का चेहरा है जो दिखने में सामान्य लगता है।
इसे पकड़ने के लिए मेक्सिको शहर के पुलिस विभाग को आपकी मदद चाहिए।
इसीलिए आज हमारे साथ एक ऐसा व्यक्ति मौजूद है
जो हर मेक्सिकन घर में जाना-पहचाना हो गया है।
डिटेक्टिव गेरार्दो हेर्रेरा।
गुड इवनिंग, याकोबो।
जो चेहरा आप अपनी स्क्रीन पर देख रहे हैं,
वह त्लालपान अनड्रेसर नाम से जाना जाने वाला व्यक्ति है।
लेकिन इसका असली नाम बेनितो है। बेनितो लगूनास।
एक आदमी जो अपनी ही माँ को क्रूरता से मार सकता है।
ऐसा आदमी दिमाग़ से नहीं सोचता है।
वह एक जानवर है, एक राक्षस जो एक पागल कुत्ते की तरह हमला कर सकता है।
कैसी भयावह छवि है, डिटेक्टिव।
एक ब्रेक के बाद, हम डिटेक्टिव हेर्रेरा से बात करना जारी रखेंगे
और त्लालपान अनड्रेसर के बारे में और जानकारी देंगे।
मैं कोई जानवर नहीं हूँ।
मैं जानवर नहीं हूँ!
फ्रांचेस्का ने हमसे वह प्रॉजेक्ट ले लिया।
मुझे अपने किए पर गर्व नहीं है।
ख़ैर, मुझे तुम्हारे अपराध बोध की कोई परवाह नहीं है।
तो, बेहतर होगा तुम उस समस्या को ठीक करो जो तुमने पैदा की है।
- ठीक करूँ... - तुम आकापुल्को जाओ,
प्रॉजेक्ट वापस हासिल करो
और बदले में, मैं मिगेल के बदले तुम्हें पार्टनर बना दूँगा।
तुम्हें यही चाहिए था ना?
नहीं, मैं इसे स्वीकार नहीं कर सकता।
फिर तुम नौकरी से निकाले जाते हो।
हाँ।
मुझे कोई हैरानी नहीं है।
मुझे इससे बिल्कुल भी हैरानी नहीं है।
ऐसे आदमी से यह सुनना जिसने मुझे मेरा हक़ देने से मना कर दिया,
सिर्फ़ इस छोटी सी वजह से कि उसे पता चल गया कि मेरी पत्नी एक पुलिस अफ़सर है।
तुम क्या बात कर रहे हो?
मैं क्या बात कर रहा हूँ? मुझे बेवक़ूफ़ मत बनाइए!
मैं अच्छे से जानता हूँ कि आपने मुझे पार्टनर इसलिए नहीं बनाया
क्योंकि मारिया ने आपकी पत्नी को बता दिया था कि वह एक पुलिस अफ़सर है।
तुम जानना चाहते हो कि मैंने तुम्हें प्रोमोशन क्यों नहीं दिया, आलेहांद्रो?
उस बकवास की वजह से जो तुमने डिनर के बाद मुझसे की थी।
एस्थर ने मुझे कभी नहीं बताया कि मारिया एक पुलिस अफ़सर है।
और अगर बता भी दिया होता, तो क्या?
भगवान के लिए!
हमें यह उसके घर में मिला। गबीना ने पुष्टि की कि यह वही है।
तुम्हें यह बताना होगा कि वैलेंटिना उसके कब्ज़े में है।
यह अनड्रेसर की असली तस्वीर है।
मैं यह नहीं कर सकता, मारिया।
मुझे ऐसा नहीं करने के आदेश दिए गए थे।
अगर वह वैलेंटिना की जगह गबीना को ले गया होता तो?
मैं एक सेकंड के लिए नहीं झिझकता।
तुम्हें जो करना है, वह करो।
बीस सेकंड।
मिस्टर ज़बलुदोव्स्की, गुड इवनिंग।
गुड इवनिंग, ऑफ़िसर।
अनड्रेसर ने मेरी बहन को अगवा कर लिया है।
हम लाइव होंगे पाँच, चार, तीन, दो...
चलो यह दिखाते हैं।
यह तस्वीर दिखाओ, यह महत्वपूर्ण है।
देवियों और सज्जनों,
त्लालपान अनड्रेसर की तलाश जारी है।
अफ़सर मारिया एलेना डे ला टोर्रे यहाँ हमारे साथ हैं।
यह नए महिला पुलिस बल का हिस्सा हैं।
और यह हमारे साथ कुछ साझा करना चाहती हैं। ऑफ़िसर?
त्लालपान अनड्रेसर ने किसी को अगवा कर लिया है।
वह मेरी बहन है। उसका नाम वैलेंटिना कामाचो है।
वैलेंटिना महिला पुलिस बल की एक बहादुर सदस्य है।
उसे कुछ घंटों पहले अनड्रेसर ने अगवा कर लिया।
बुरा मत मानिएगा, ऑफ़िसर,
आपको ऐसा क्यों लगता है कि वह अभी तक ज़िंदा है?
हमारे पास ऐसा ना सोचने की कोई वजह नहीं है।
लेकिन यह बेहद ज़रूरी है कि जो भी यह देख रहे हैं, प्लीज़,
उसे पकड़ने में हमारी मदद कीजिए।
वैलेंटिना को ढूँढने में हमारी मदद कीजिए।
कुछ लोग कहते हैं कि महिला पुलिस बल,
एक प्रॉजेक्ट जो राष्ट्रपति की पत्नी ने शुरू किया था,
महिलाओं को ख़तरे में डाल सकता है।
अब, तुम्हारी बहन और सहकर्मी को अनड्रेसर ने अगवा कर लिया है।
तुम्हारी क्या प्रतिक्रिया है?
नहीं। यह महिला पुलिस बल के बारे में नहीं है। यह एक क़ातिल के बारे में है।
"एक शब्द भी मत कहना" का कौन सा हिस्सा तुम्हें समझ नहीं आया?
बेनितो।
प्लीज़ मेरी बहन को जाने दो।
मैं तुमसे भीख मांग रही हूँ।
हम जानते हैं तुम कौन हो
और हम जानते हैं कि तुम्हें क्या चाहिए।
तुम चाहते हो कि औरतें काम पर जाने से डरें।
तुम चाहते हो कि हम अपने ही घरों से निकलने से डरें,
क्योंकि उससे तुम्हारी माँ की ज़िंदगी बच जाती।
बेनितो, अपनी माँ को वापस लाने के लिए तुम कुछ नहीं कर सकते हो।
तुम जो कर सकते हो, वह यह कि इस सबका अंत करो।
और मुझे वैलेंटिना लौटा दो।
क्या हो रहा है?
सर, अनड्रेसर का फ़ोन आया है।
मुझे मेरे स्टाफ़ द्वारा बताया जा रहा है कि हमें एक ऐसे आदमी का फ़ोन आया है
जो त्लालपान अनड्रेसर होने का दावा कर रहा है।
उसे लाइव यहाँ से जोड़ो। मुझे बताना जब तुम तैयार हो।
तैयार हो?
हम सुन रहे हैं।
हैलो, मारिया।
मैं वैलेंटिना से बात करना चाहती हूँ।
वह मुमकिन नहीं है।
मैं जानना चाहती हूँ कि वह ठीक है।
वह ज़िंदा है।
अभी के लिए।
मैंने बस तुम्हारा शुक्रिया अदा करने के लिए फ़ोन किया है,
क्योंकि तुम मुझे समझती हो।
तुम जानती हो कि सब चीज़ों का एक विशिष्ट क्रम होता है।
मैं तुम्हें समझती हूँ, लेकिन क्या मैं उससे बात कर सकती हूँ?
और उसकी वजह से,
तुम जानती हो कि वैलेंटिना उस क्रम का हिस्सा है।
नहीं, नहीं। मुझे बात करने...
कट! विज्ञापन के लिए कट करो!
अनड्रेसर की आवाज़ सुनना बहुत अशांत करने वाला था।
एक लाइव ब्रॉडकास्ट के दौरान ऐसी चीज़ें होती रहती हैं।
- अगर यह आदमी दिखे, तो 58 66 064 पर फ़ोन करें। - गुड इवनिंग।
हम ब्रेक के बाद जारी रखेंगे।
एक सीरीज़ के लिए, पाँच लाख पेसो।
फिर, दो सीरीज़, दस लाख।
तीन सीरीज़, पंद्रह लाख। और अब, क्योंकि आपने माँगा था...
- बीस लाख पेसो! - चार सीरीज़ के साथ!
दो अप्रैल से शुरू हो रहा है।
सिंगल के लिए पचास पेसो, दसवें हिस्से के लिए पाँच पेसो।
अभी अपनी टिकट ख़रीदिए और शुभकामनाएँ!
लोक कल्याण के लिए राष्ट्रीय लॉटरी!
डिटेक्टिव हेर्रेरा, कॉल का जवाब दे रहे हैं। संदिग्ध अभी भी अंदर हो सकता है। ओवर।
वह कहाँ है?
वहाँ पीछे क्या है?
एक स्टोरेज का कमरा और एक बाथरूम।
लानत है!
राष्ट्रपति जी।
बधाई हो, एमीलिओ।
तुमने पुलिस की छवि बदलने का तरीका निकाल लिया।
वह बहुत बुरी थी।
अब वह बदतर हो गई है।
कमबख़्त ज़बलुदोव्स्की।
तुमने उसे ऐसा शो करने का मौका दिया जिसकी बराबरी वह ज़िंदगी भर में नहीं कर पाएगा।
उन्हें ऑफ़िसर कामाचो की तस्वीर नहीं दिखानी थी।
तो तुम्हारे आदमी तुम्हारे क़ाबू में नहीं हैं।
हमारे पास क़ातिल का नाम है और...
पता है क्या? रहने दो।
उसे अंदर भेज दो।
अब अनड्रेसर केस की ज़िम्मेदारी कमांडर हेर्रेरा के पास है।
अब से, यह सीधे मुझे रिपोर्ट करेंगे।
तुम्हें अभी नहीं निकालने की इकलौती वजह यह है कि मैंने ही तुम्हें भर्ती किया था।
उससे मेरी छवि ख़राब होगी।
लेकिन जैसे ही वह पकड़ा या मारा जाएगा, तुम स्वेच्छा से त्यागपत्र दे दोगे।
राष्ट्रपति जी, मुझे अपने सारे आदमियों को काम पर लगाना है,
इसलिए मुझे इजाज़त दीजिए।
देखा?
कोई बकवास नहीं।
वह खिड़की से भाग गया।
उसने किसी को चोट नहीं पहुँचाई, लेकिन वह एक नीली रस्सी ले गया।
वह अपने रिवाज़ की तैयारी कर रहा है।
वह अपने इस रिवाज़ से भावनात्मक रूप से जुड़ा हुआ लगता है।
अगर उसने यह नहीं किया, तो क़त्ल के कोई मायने नहीं रहेंगे।
यह रिवाज़ किस बारे में है?
वह उन्हें एक नीली रस्सी से बाँधता है, जो उसके पास पहले से है।
वह उनकी लाशें जलाशयों के पास छोड़ता है।
फिर वह उनकी यूनिफ़ॉर्म अपने कमबख़्त तहखाने में
ट्रॉफ़ी की तरह सजाने के लिए रख लेता है।
उसे और क्या चाहिए हो सकता है?
वह पुतला!
एक पुतले पर यूनिफ़ॉर्म नहीं थी।
उस सफ़ेद छत वाली कार का मालिक किसी पुतलों की फ़ैक्टरी में काम करता था ना?
मारिया।
मारिया!
माफ़ करना। क्या?
क्या उस सफ़ेद छत वाली कार का मालिक
किसी पुतलों की फ़ैक्टरी में काम करता था?
हाँ।
सिर्फ़ इतना ही नहीं। लूकस ने कहा था...
कि फ़ैक्टरी में उसे पता चला था कि आंद्रेस लोपेज़ की गर्लफ़्रेंड उसकी पहली शिकार थी।
यह रहा। तेहेडा मैनेक्विन फ़ैक्टरी।
यह वही ब्रांड है जिसके पुतले हमें उसके घर पर मिले थे।
लूकस ने यहाँ उसका पता लिख रखा है।
ये औरतें आख़िर यहाँ क्या कर रही हैं?
इन्होंने ही यह जगह ढूँढी है, कमांडर।
तुम्हें कैसे पता वह अंदर है?
उन्होंने यह वैन ढूँढी, जिसकी एक मेले से चोरी होने की रिपोर्ट लिखाई गई थी।
और उसके मालिक की चाकू मारकर हत्या कर दी गई थी।
वैन खाली है।
ऑफ़िसर कामाचो का कोई निशान नहीं है।
इमारत को घेर लो।
यहाँ अंदर जाने के बस दो रास्ते हैं, मुख्य वाला और पीछे की तरफ़ एक लोडिंग डॉक है।
गैब्रिएल और दिआज़, पीछे की ओर जाओ।
किसी को बाहर मत निकलने देना।
जी, सर।
गिल्बर्टो, वह कमबख़्त दरवाज़ा खोलो।
लोज़ानो, गिल्बर्टो के साथ यहीं रहो।
रोमनदीआ, तुम पीछे के दरवाज़े से अंदर जाओगे।
हम उसे घेर लेंगे।
ठीक है।
तुम मेरे साथ चलोगी। पास रहना।
हमारा क्या?
तुम यहीं रहोगी।
यह एक आदेश है।
ऑक्टेविओ...
चलो चलें।
तुम यहाँ क्या कर रहे हो?
कमांडर हेर्रेरा ने इन्हें आने से मना किया है।
भाड़ में जाएँ कमांडर के आदेश।
इसकी बहन वहाँ अंदर हो सकती है और हम उसे ढूँढने जा रहे हैं।
मैं यहाँ गैब्रिएल के साथ रुकना चाहूँगी।
ठीक है।
चलो चलें।
अरे। शांत रहो।
रुको! हिलना मत!
तुम ठीक हो?
शाबाश, बहना।
शुक्रिया।
मैं तुम्हें क्या बुलाऊँ?
अनड्रेसर, साल्वादोर या बेनितो?
बेनितो, प्लीज़।
तुम अभी मरे नहीं हो, बेनितो,
क्योंकि हमें विश्वास है कि वैलेंटिना कामाचो अभी भी ज़िंदा है।
क्या यह सच है?
अभी के लिए।
लेकिन ज़्यादा समय के लिए नहीं।
तुम्हें यह करने की ज़रूरत नहीं है।
मेरी बहन कहाँ है?
अगर मैंने तुम्हें बता दिया, तो तुम मुझे मार डालोगे।
अगर तुमने नहीं बताया, तो मैं तुम्हें मार डालूँगा।
गबीना।
ऐसे अलविदा कहना बहुत अफ़सोस की बात होगी।
- डैड! - नहीं, नहीं, नहीं, नहीं।
इसे चोट मत पहुँचाइए!
- बेनितो। - ख़ामोश!
मैं प्रभारी हूँ।
मैं उसकी बात सुनना चाहता हूँ।
अगर तुम जानना चाहते हो कि वैलेंटिना कहाँ है,
तो तुम्हें अपना मुँह बंद करना पड़ेगा।
मैं जानती हूँ तुम्हारी ज़िंदगी आसान नहीं रही है।
तुम मेरी ज़िंदगी के बारे में कुछ नहीं जानती हो।
मैं रोज़ा के घर गई थी।
मैं जानती हूँ कि तुम्हें लगा था तुम अपने पिता को फ़ोन करके सही काम कर रहे थे।
उसने जो किया वह तुम्हारी ग़लती नहीं थी। वह उसकी ग़लती थी।
तुम यह सब बंद कर सकते हो और उससे अलग इंसान बन सकते हो।
प्लीज़, मुझे बताओ। मेरी बहन कहाँ है?
तुम्हारी बहन को क़ीमत चुकानी पड़ेगी।
जैसे मेरी माँ ने चुकाई थी।
मुझे बैग लाकर दो। यह कमीना अपना मुँह खोलेगा।
- नहीं, डैड। प्लीज़। - अभी नहीं।
वह मेरी दोस्त है।
मुझे इससे बात करने दीजिए।
डैड।
चावा।
गबीना।
मेरी दोस्त उस सबकी ज़िम्मेदार नहीं है।
तुम्हारी दोस्त ने अपने परिवार को छोड़ दिया।
नहीं, चावा...
बेनितो।
मेरी दोस्त का नाम वैलेंटिना है।
वह 28 साल की है और वह एक अच्छी इंसान है।
हमें बता दो वह कहाँ है।
हम कुछ बदल नहीं सकते हैं।
नहीं। यह सच नहीं है।
शायद हम वह नहीं बदल सकते हैं जो तुम पहले ही कर चुके हो।
लेकिन तुम वह बदल सकते हो जो तुम करने वाले हो।
तुम्हारे पास बस एक मौका है।
एक।
सब सोचते हैं कि मैं एक जानवर हूँ।
लेकिन मैं एक बुरा इंसान नहीं हूँ।
तुम्हें होने की ज़रूरत भी नहीं है।
वह...
एक शेड है...
पार्क में, जहाँ मैंने पाओला मचाडो की लाश फेंकी थी।
वह वही रखरखाव शेड है जहाँ टीटो फ़्लोरेस काम करता था।
तुम्हारी दोस्त वहीं है।
शुक्रिया।
- आंगेलेस, चलो चलें। - गैब्रिएल!
मेरे डैड उस हरामख़ोर और गबीना के साथ अंदर हैं।
- तुम मुझे मारने वाले थे? - इससे बात मत करो।
- मैं इसके मुँह से सुनना चाहती हूँ। - इससे बात मत करो।
हाँ।
लेकिन इसमें कोई निजी बात नहीं है।
तुम निर्दोष लोगों के साथ ऐसा कैसे कर सकते हो?
निर्दोष?
उनमें से कोई भी निर्दोष नहीं था।
तुम भी नहीं।
तुमने अपने परिवार को छोड़ दिया।
है ना, डैड?
मारिया।
तुम वह कैसे करने वाले थे?
क्या तुम वाक़ई जानना चाहती हो?
हाँ।
मैं तुम्हें अपने घर ले जाता
और तुम्हें एक गिलास वाइन देता।
मैं तुम्हें बेहोश करने वाला था।
मैं तुम्हारे सारे कपड़े उतारकर...
तुम्हें बाँध देता,
बिल्कुल वैसे जैसे मैंने बाकियों के साथ किया था।
फिर मैं अपने हाथों से तुम्हारा गला घोंटने वाला था,
जब तक तुम्हारी साँसें बंद...
गबीना!
कुछ नहीं है!
बाहर भी कुछ नहीं है।
उसने हमसे झूठ बोला।
वैलेंटिना कहाँ है?
सिर्फ़ अनड्रेसर जानता है।
यह मर चुका है।
क्या बकवास है?
अगले एपिसोड में...
हमें अपनी सहकर्मी को ज़िंदा ढूँढना है।
ऑफ़िसर वैलेंटिना कामाचो।
वैलेंटिना!
खास ध्यान देना पार्कों, नदियों...
ढूँढते रहो।
अगर वैलेंटिना कामाचो मुर्दा मिली, तो उसकी मौत के ज़िम्मेदार तुम होगे।
मरने से पहले उसने कहा था कि वैलेंटिना ज़िंदा थी।
तुम्हें एक क़ातिल पर भरोसा है?
हम उसे ढूँढ निकालेंगे।
मैं वादा करती हूँ।
लास आज़ूलेस
उप-शीर्षक अनुवादक : मीनू